שסלומון מנקה את הדירה, נזכר משה איך סלומון היה נער קונדסי ביותר. שניהם גדלו בשכונת טופחנה, באיסטנבול. משפחת לוי התגוררה בקומה שמעל דירתם של משפחת כספי. סלומון, הבן של השכנים, לא התחשב הרבה בדיירי הבניין. הוא ואחותו, סולונז', נהגו לעשן בסתר במרפסת הדירה, וסלומון היה מאפר היישר על ראשיהם של השכנים מלמטה. את הכסף לסיגריות השיג מסולונז', שהייתה מבוגרת ממנו בארבע שנים. סולונז' הייתה דוגמנית די ידועה בטורקיה והשתכרה אז יפה. סלומון, האח הקטן, היה בא לבקש ממנה בכל פעם קצת כסף. "תני לי בבקשה קצת כסף לממתקים" - נהג לבקש בקול תחינה. סולונז' נטתה לסרב לו בתחילה, אך לאחר שכנועים מרובים הייתה נותנת לו את הכסף. מייד היה רץ לקנות לו סיגריות. הוא היה נער בן 13 כאשר החל לעשן בסתר, וידע כי אם ייתפס על ידי הוריו, זה יהיה סופו. הייתה זו תקופה קשה של מלחמת העולם השנייה. אומנם הגרמנים לא הגיעו עד לטורקיה, אבל הורגש אז מחסור רב במזון, עד כדי רעב, ולבחורה הצעירה בת ה-17, אשר התמזל מזלה לככב כדוגמנית על גבי שערי המגזינים שיצאו אז לאור בטורקיה, היה די כסף כדי לפרנס משפחה שלמה בימים הקשים של המלחמה. עכשיו הסתכל